《送王南渠奉诏终养》
明代·湛若水

王母垂百龄，王子瞻云起。自兹一日养，岂以三公比。

孝子是忠臣，圣明重孝理。疏入赐俞允，金紫归闾里。

孝弟人人同，尧舜一而已。天子崇百年，村落走童稚。

招呼天姥精，寿酒从头起。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。